กฎ ก.ตร.ว่าด้วยคุณสมบัติและลักษณะต้องห้ามของการเป็นข้าราชการตำรวจ(ฉบับที่ ๒)พ.ศ. ๒๕๔๙ ตามที่กฎ ก.ตร. ว่าด้วยคุณสมบัติและลักษณะต้องห้ามของการเป็นข้าราชการตำรวจ พ.ศ. ๒๕๔๗ ลงวันที่๔ สิงหาคม พ.ศ. ๒๕๔๗ ได้ออกใช้บังคับแล้ว นั้นอาศัยอำนาจตามความในมาตรา๓๑ (๒), มาตรา ๔๘ (๖) และมาตรา ๑๐๐ (๓) แห่งพระราชบัญญัติตำรวจแห่งชาติ พ.ศ. ๒๕๔๗ประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุขฉบับที่ ๒๘ ลงวันที่ ๓๐ กันยายน พ.ศ. ๒๕๔๙ มติ ก.ตร. ในการประชุมครั้งที่ ๑๔/๒๕๔๙เมื่อวันที่ ๑ พฤศจิกายน พ.ศ. ๒๕๔๙ และมติอนุกรรมการ ก.ตร. เกี่ยวกับการบริหารงานบุคคลในการประชุมครั้งที่ ๑๐/๒๕๔๙ เมื่อวันที่ ๑๘ ตุลาคม พ.ศ. ๒๕๔๙ จึงแก้ไขเพิ่มเติม ดังนี้ข้อ๑ ให้ยกเลิกความในข้อ ๒ วรรคสี่แห่งกฎ ก.ตร. ว่าด้วยคุณสมบัติและลักษณะต้องห้ามของการเป็นข้าราชการตำรวจ พ.ศ. ๒๕๔๗และให้ใช้ข้อความต่อไปนี้แทนผู้ซึ่งขาดคุณสมบัติตามข้อ ๒ (๑๑) (๑๒) (๑๓) หรือ (๑๔) ถ้าเป็นการรับสมัครเพื่อบรรจุเป็นข้าราชการตำรวจในตำแหน่งที่ปฏิบัติหน้าที่ซึ่งต้องใช้คุณวุฒิเฉพาะหรือต้องใช้ความรู้ความชำนาญในทางวิชาการเป็นพิเศษ เช่น ผู้ปฏิบัติหน้าที่ทางด้านการแพทย์นักดนตรี ช่าง เจ้าหน้าที่การเงิน เจ้าหน้าที่เก็บกู้วัตถุระเบิด และอื่น ๆก็ให้แพทย์ตรวจไปตามระเบียบ หากเห็นว่าการขาดคุณสมบัตินั้นไม่เป็นอุปสรรคต่อการปฏิบัติหน้าที่ก็ให้เสนอสำนักงานตำรวจแห่งชาติพิจารณาอนุมัติยกเว้นเป็นกรณีพิเศษเฉพาะเป็นราย ๆไปข้อ๒ ให้ยกเลิกความในข้อ ๔ แห่งกฎ ก.ตร.ว่าด้วยคุณสมบัติและลักษณะต้องห้ามของการเป็นข้าราชการตำรวจ พ.ศ. ๒๕๔๗และให้ใช้ข้อความต่อไปนี้แทนข้อ ๔ การสั่งให้ข้าราชการตำรวจออกจากราชการตามมาตรา๑๐๐ (๓) ให้สั่งได้เมื่อปรากฏว่าข้าราชการตำรวจผู้นั้นขาดคุณสมบัติหรือมีลักษณะต้องห้ามดังต่อไปนี้(๑) เป็นผู้ต้องคำพิพากษาของศาลถึงที่สุดให้เป็นบุคคลล้มละลาย(๒) เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ(๓) เป็นโรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม(๔) เป็นวัณโรคในระยะอันตราย(๕) เป็นโรคเท้าช้างในระยะที่ปรากฏอาการเป็นที่รังเกียจแก่สังคม(๖) เป็นโรคติดยาเสพติดให้โทษ(๗) เป็นโรคพิษสุราเรื้อรังโรคหรืออาการตามข้อ๔ (๓) ถึง (๗) ให้อยู่ในดุลยพินิจคณะกรรมการแพทย์โรงพยาบาลตำรวจ เห็นว่าไม่ควรรับราชการตำรวจข้อ๓ ให้ยกเลิกความในข้อ ๓ของบัญชีโรคหรืออาการที่ไม่ควรเป็นข้าราชการตำรวจ แนบท้าย กฎ ก.ตร.ว่าด้วยคุณสมบัติและลักษณะต้องห้ามของการเป็นข้าราชการตำรวจ พ.ศ. ๒๕๔๗ และให้ใช้ข้อความต่อไปนี้แทน๓. ผิวหนัง๓.๑โรคผิวหนังทุกชนิดซึ่งเป็นที่น่ารังเกียจแก่ผู้อื่น๓.๒แผลเรื้อรังของผิวหนังซึ่งยากต่อการรักษา๓.๓เนื้องอก (NEOPLASM) ที่หน้า มีขนาดวัดเส้นผ่าศูนย์กลางตั้งแต่ห้าเซนติเมตรขึ้นไป๓.๔คนเผือกข้อ๔ ให้ยกเลิกความในข้อ ๑๒ ของบัญชีโรคหรืออาการที่ไม่ควรเป็นข้าราชการตำรวจแนบท้าย กฎ ก.ตร. ว่าด้วยคุณสมบัติและลักษณะต้องห้ามของการเป็นข้าราชการตำรวจ พ.ศ.๒๕๔๗ และให้ใช้ข้อความต่อไปนี้แทน๑๒. โรคติดยาเสพติดให้โทษข้อ๕ ให้ยกเลิกความในข้อ ๑๔ของบัญชีโรคหรืออาการที่ไม่ควรเป็นข้าราชการตำรวจ แนบท้าย กฎ ก.ตร.ว่าด้วยคุณสมบัติและลักษณะต้องห้ามของการเป็นข้าราชการตำรวจ พ.ศ. ๒๕๔๗ และให้ใช้ข้อความต่อไปนี้แทน๑๔. โรคหรืออาการอื่นใด ซึ่งอยู่ในดุลยพินิจคณะกรรมการแพทย์โรงพยาบาลตำรวจเห็นว่าไม่ควรเป็นข้าราชการตำรวจสำหรับข้อความอื่นนอกจากนี้คงเป็นไปตามที่กำหนดไว้เดิม ทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป[๑]ให้ไว้ณ วันที่ ๑๕ พฤศจิกายน พ.ศ. ๒๕๔๙พลตำรวจเอกโกวิท วัฒนะผู้บัญชาการตำรวจแห่งชาติประธานกรรมการข้าราชการตำรวจโสรศ/ผู้จัดทำ๖ ธันวาคม ๒๕๔๙ปิติวรรณ/ปรับปรุง๕ มิถุนายน ๒๕๖๓ปาจรีย์/ตรวจ๓๐ มิถุนายน๒๕๖๓[๑] ราชกิจจานุเบกษาเล่ม ๑๒๓ /ตอนที่ ๑๑๘ ก/หน้า ๓๖/๒๗ พฤศจิกายน ๒๕๔๙